དེ་དག་གི་སྒྲུབ་པའི་ཐབས་མི་བརྗེད་པའི་དྲན་པ་དང༌། དེ་དག་གི་དམིགས་
པ་ལ་རྩེ་གཅིག་པའི་བསམ་གཏན་དང༌། དེ་དག་རབ་ཏུ་འབྱེད་པའི་ཤེས་རབ་ལ་སོགས་པའི་
ཡོན་ཏན་མང་པོའི་སྣོད་དུ་གྱུར་པའི་གཞན་དོན་དུ་སངས་རྒྱས་ཐོབ་པར་འདོད་པའི་བྱང་ཆུབ་ཀྱི་
སེམས་ནི་གང་ཟག་དེ་དག་ལ་དུས་རྟག་ཏུ་ཉེ་བར་གནས་པར་འགྱུར་ལ། བྱང་ཆུབ་ཀྱི་སེམས་དེ་
ནི་རྟག་ཏུ༌ཉེ་བར་གནས་པས་རྒྱལ་བའི་སྲས་པོ་དེ་བླ་ན་མེད་པའི་བྱང་ཆུབ་ལས་ཕྱིར་མི་ལྡོག་པར་
འགྱུར་རོ། །
གཉིས་པ་ལ་གཉིས་ཏེ། ཁྱད་པར་དུ་བྱ་བའི་ཡུལ་དང༌། ཁྱད་པར་དུ་འཕགས་པའི་རྒྱུ་
མཚན་ནོ། །དང་པོ་ལ་གཉིས་ཏེ། བསོད་ནམས་མཐར་ཕྱིན་པའི་རྒྱུ་ཐོས་པར་བསྟན་པ་
བསོད་ནམས་ཀྱི་ཚོགས་ཀྱི་རིགས་བསྡུ་བའོ། །དང་པོ་ནི། གནས་བཞི་ཐོས་ཤིང་མོས་པ་དེ་ལས་
བསོད་ནམས་ཀྱི་ཚོགས་ཀྱིས་བསྡུས་པའི་ཕ་རོལ་ཏུ་ཕྱིན་པ་རྣམས་ཀྱང་རྫོགས་པ་དང༌། ཡོངས་
སུ་དག་པ་ཉིད་དུ་འགྱུར་རོ། །ཇི་ལྟར་ཞེ་ན། སྦྱིན་སོགས་བསོད་ནམས་ཀྱི་ཕ་རོལ་ཏུ་ཕྱིན་པ་ལྔ་པོ་
དེ་ལ་འཁོར་གསུམ་དུ་རྣམ་པར་རྟོག་པ་མེད་པས་ལྔ་པོ་དེ་རྫོགས་པ་དང་དེ་དག་ཡོངས་སུ་དག་པ་
ནི་དེའི་མི་མཐུན་ཕྱོགས་སྤངས་པའི་ཕྱིར་ཏེ། དེ་དག་ཀྱང་གནས་བཞི་ཐོས་ཤིང་མོས་པ་ལ་བརྟེན་
པ་ཡིན་ནོ། །གཉིས་པ་ནི། བསོད་ནམས་ཀྱི་ཕ་རོལ་ཏུ་ཕྱིན་པ་ལྔ་པོ་འདི་ནི་སྦྱིན་ཁྲིམས་སྒོམ་
གསུམ་དུ་འདུས་ཏེ། འདི་ལྟར་སྦྱིན་པ་ལས་བྱུང་བའི་བསོད་ནམས་ནི་སྦྱིན་པ་ལས་བྱུང་བ་ཉིད་དེ་
ཚུལ་ཁྲིམས་ལས་བྱུང་བའང་ཚུལ་ཁྲིམས་ཉིད་ལས་བྱུང་བ་ཡིན་ལ། བཟོད་པ་དང་བསམ་གཏན་
- 1 4 6 -

ཐེག་པ་ཆེན་པོ་རྒྱུད་བླ་མའི་འགྲེལ་པ་ངེས་དོན་གསལ་བའི་འོད་ཟེར།
ལས་བྱུང་བ་གཉིས་པོ་དག་ནི་བསྒོམས་པ་ལས་བྱུང་བ་ཡིན་ཅིང༌། བརྩོན་འགྲུས་ནི་གསུམ་པོ་
ཀུན་ཏུ་འགྲོ་བ་ཡིན་པས་དེ་ལས་བྱུང་བའི་བསོད་ནམས་ཀྱང་དེ་གསུམ་ལས་བྱུང་བ་ཡིན་ནོ།།
གཉིས་པ་ནི། སྦྱིན་པར་བྱ་བ་དང༌། སྦྱིན་པ་པོ་དང༌། ལེན་པ་པོ་ལ་སོགས་པ་འཁོར་གསུམ་
པོར་རྣམ་པར་རྟོག་པ་གང་ཡིན་པ་དེ་ནི་ཤེས་བྱའི་སྒྲིབ་པར་འདོད་དོ། །སེར་སྣ་ལ་སོགས་པ་ཕར
ཕྱིན་ལྔའི་མི་མཐུན་ཕྱོགས་ཀྱི་རྣམ་རྟོག་གང་ཡིན་པ་དེ་ནི་ཉོན་མོངས་པའི་སྒྲིབ་པར་འདོད་ལ
གནས་བཞི་རྟོགས་པའི་ཤེས་རབ་ལས་གཞན་སྒྲིབ་པ་གཉིས་པོ་འདི་དག་རྩ་བ་ནས་སྤོང་བའི་རྒྱུ་
གཞན་མེད་དེ། ཤེས་རབ་དང་བྲལ་བའི་སྦྱིན་སོགས་ཀྱིས་དེ་དག་མངོན་གྱུར་ཟིལ་གྱིས་གནོན་པ་
ཙམ་ནུས་ཀྱང་ས་བོན་རྩ་བ་ནས་སྤོང་མི་ནུས་ལ། ཤེས་རབ་ཀྱིས་ནུས་པ་དེའི་ཕྱིར་བསོད་ནམས་
ཀྱི་ཚོགས་ལས་གནས་བཞི་རྟོགས་པའི་ཤེས་རབ་མཆོག་ཡིན་ལ། ཤེས་རབ་དེའི་གཞི་ནི་གནས
བཞི་སྟོན་པའི་མདོའམ་བསྟན་བཅོས་འདི་ཐོས་པ་ཡིན་ལ། དེའི་ཕྱིར་རྒྱུད་བླ་མའདི་ཐོས་པ་ནི་
བསོད་ནམས་ཀྱི་ཆོགས་ལས་ཆེས་མཆོག་ཏུ་གྱུར་པ་ཡིན་ནོ། །
་་པའི་
མཐར་ཕྱིན་པའི་དོན་ལ་གཉིས་ཏེ། དངོས་དང༌། དོན་བསྡུ་བའོ། །དང་པོ་ལ་གསུམ་
སྟེ༑ གསུང་རབ་ཇི་ལྟར་བཤད་པའི་ཚུལ། ཆོས་སྤོང་གི་ལས་སྤང་བ། གསུང་རབ་བཤད་
བསོད་ནམས་བསྔོ་བའོ། །དང་པོ་ལ་བཞི་སྟེ། རྒྱུ་དང་དགོས་ཆེད་བསྟན་པ་དང༌། ཚུལ་ཇི་ལྟར་
བཤད་པ་དང༌། བཤད་བྱ་བཀའི་མཚན་ཉིད་དང་། དེ་དང་རྗེས་སུ་མཐུན་པའི་བསྟན་བཅོས་ཀྱང་
བླང་བྱར་བསྟན་པའོ། །དང་པོ་ལ། རྒྱུ་ནི་སྔར་བཤད་པའི་ཚུལ་དེ་ལྟར་ཡིད་ཆེས་པའི་གནས་སུ་
གྱུར་པའི་བདེ་བར་གཤེགས་པའི་ལུང་དང་ཤེས་བྱ་ཕྱིན་ཅི་མ་ལོག་པར་རྟོགས་པའི་རིགས་པ་ལ་
བརྟེན་ནས། དགོས་པ་མགོན་པོ་བྱམས་པ་བདག་ཉིད་འབའ་ཞིག་སྤང་བྱ་ཕྲ་མོས་ཀྱང་དག་པར་
བྱ་བའི་ཕྱིར་དང༌། གདུལ་བྱ་གང་དག་ཟབ་མོའི་དོན་ལ་མོས་པ་དང་། དེ་ལས་བྱུང་བའི་དགེ་བ་
ཕུན་སུམ་ཚོགས་པ་དང་ལྡན་པའི་བློ་ཅན་དེ་དག་རྗེས་སུ་བཟུང་བའི་ཕྱིར་དུ་བསྟན་བཅོས་འདི་
- 1 4 7-

བརྩེ་ཆེན་འོད་སྣང་ལས། རྒྱལ་སྲས་ཐོགས་མེད་ཀྱི་གསུང་འབུམ། ༼ག
བཤད་དོ། །གཉིས་པ་ནི། ཇི་ལྟར་རྐྱེན་སྒྲོན་མ་དང༌། གློག་དང༌། ནོར་བུ་དང༌། ཉི་མ་དང་། ཟླ་
བའི་འོད་ལ་བརྟེན་ནས་གང་ཟག་མིག་དང་ལྡན་པས་གཟུགས་ལ་བལྟ་བ་བཞིན་དུ་དེ་བཞིན་དུ་
འདིར་ཡང་ཆོས་རྣམས་ཀྱི་རང་དང་སྤྱིའི་མཚན་ཉིད་ཀྱི་དོན་རྒྱ་ཆེན་པོ་ཐོགས་པ་མེད་པར་མཁྱེན་
པ་དོན་སོ་སོ་ཡང་དག་པར་རིག་པ་དང༌། མིང་གི་རྣམ་གྲངས་ཐམས་ཅད་མཁྱེན་པ་ཆོས་སོ་སོ་
ཡང་དག་པར་རིག་པ་དང་། སེམས་ཅན་མཐའ་དག་གི་སྐད་མཁྱེན་པ་ངེས་པའི་ཚིག་སོ་སོར་ཡང་
དག་པར་རིག་པ་དང༌། ཆོས་རྣམས་ཀྱི་རབ་ཏུ་ཕྱེ་བ་རྣམས་ཐོགས་པ་མེད་པར་མཁྱེན་པ་སྤོབས་
པ་སོ་སོ་ཡང་དག་པར་རིག་པའི་འོད་ཀྱིས་ཤེས་བྱ་ཐམས་ཅད་གསལ་བར་མཛད་པའི་ཐུབ་པ་ལ་
བརྟེན་ནས་བསྟན་བཅོས་འདི་ནི་རབ་ཏུ་བཤད་དོ། །
གསུམ་པ་ནི་གསུང་རབ་གང་ཞིག་བརྗོད་བྱ་དོན་ཆེན་པོ་དང་ལྡན་ལ། རྗོད་བྱེད་
ངག་ཚིག་དྲི་མ་མེད་པའི་ཆོས་དང་ཉེ་བར་འབྲེལ་ཏེ་ལྡན་ཞིང་སྤང་བྱ་ཁམས་གསུམ་གྱི་ཀུན་ནས་
ཉོན་མོངས་པ་ཐམས་ཅད་སྤོང་བར་བྱེད་པའི་གསུང་འབྲས་བུ་ཞི་བ་མྱ་ངན་ལས་འདས་པའི་ཕན་
ཡོན་སྟོན་པའི་སྒོ་ནས་དེ་ལ་སྦྱོར་བར་མཛད་པ་གང་ཡིན་པའི་དེ་ནི་དྲང་སྲོང་ཆེན་པོ་སངས་རྒྱས་
ཀྱི་གསུང་ཡིན་ལ། དེ་ལས་བཟློག་པ་ནི་གཞན་ཏེ་གསུང་རབ་མ་ཡིན་ནོ། །དེ་ལྟར་ཡང་ལྷག་པའི་
བསམ་པ་བསྐུལ་བ་ལས། བྱམས་པ་གཞན་ཡང་རྒྱུ་བཞིས་ནི་སྤོབས་པ་ཐམས་ཅད་སངས་རྒྱས་
ཀྱིས་གསུངས་པར་རིག་པར་བྱའོ། །བཞི་གང་ཞེ་ན། བྱམས་པ་འདི་ལ་སྤོབས་པ་དོན་དང་ལྡན་པ་
ཡིན་གྱི། དོན་དང་མི་ལྡན་པ་མ་ཡིན་པ་དང༌། ཆོས་དང་ལྡན་པ་ཡིན་གྱི། ཆོས་དང་མི་ལྡན་པ་མ་
ཡིན་པ་དང༌། ཉོན་མོངས་པ་ཟད་པར་བྱེད་པ་ཡིན་གྱི་ཉོན་མོངས་པ་འཕེལ་བར་བྱེད་པ་མ་ཡིན་
དང༌། མྱ་ངན་ལས་འདས་པའི་ཡོན་ཏན་དང་ཕན་ཡོན་སྟོན་པ་ཡིན་གྱི། འཁོར་བའི་ཉེས་པ་
འཕེལ་བར་བྱེད་པ་མ་ཡིན་པ་སྟེ། བྱམས་པ་བཞི་པོ་འདི་དག་དང་ལྡན་ན་སྤོབས་པ་ཐམས་ཅད་
སངས་རྒྱས་ཀྱིས་གསུངས་པར་རིག་པར་བྱའོ་ཞེས་གསུངས་སོ། །བཞི་པ་ནི། བསྟན་བཅོས་གང་
- 1 4 8-

ཐེག་པ་ཆེན་པོ་རྒྱུད་བླ་མའི་འགྲེལ་པ་ངེས་དོན་གསལ་བའི་འོད་ཟེར།
ཞིག་རྒྱལ་བ་འབའ་ཞིག་གིས་བསྟན་པ་ཚད་མ་ཡིན་པའི་དབང་དུ་བྱས་ནས་དེའི་རྗེས་སུ་འབྲངས་
ཏེ༑ གང་ཟག་ཕྱིན་ཅི་ལོག་པའི་རྣམ་པ་གཡེང་བ་མེད་པའི་ཡིད་ཅན་གྱིས་བཤད་ཅིང་། འབྲས་བུ་
ཐར་པ་ཐོབ་པའི་ལམ་དང་རྗེས་སུ་མཐུན་པ་སྟེ། དེ་སྟོན་པ་དེ་ཡང་དྲང་སྲོང་གི་བཀའ་བཞིན་དུ་
གུས་པས་སྤྱི་བོས་བླང་བར་བྱའོ། །
གཉིས་པ་ ལ་
པ་ལ་གསུམ་སྟེ། དག་པའི་ཐབས། ཉམས་པའི་རྒྱུ། ཉམས་པའི་འབྲས་
བུའོ། །དང་པོ་ལ་གཉིས་ཏེ། ཆོས་སྤོང་བའི་ལས་ཀྱི་ངོ་བོ་དང༌། རྒྱུ་སྤང་བར་བསྟན་པའོ། །དང་
པོ་ནི། སངས་རྒྱས་ཀྱི་གསུང་ལས་ལོག་པར་བྱར་མི་རུང་བའི་རྒྱུ་མཚན་གང་གི་ཕྱིར་ན་རྒྱལ་བ་
ལས་ཆེས་མཁས་པའི་གང་ཟག་འགའ་ཡང་འཇིག་རྟེན་འདི་ན་ཡོད་པ་མིན་ཏེ་མ་ལུས་ཏེ་ཤེས་བྱ་
ཇི་སྙེད་པ་ཐམས་ཅད་དེ་ཁོ་ན་ཉིད་མཆོག་ཇི་ལྟ་བ་རྫོགས་པར་ནི་ཚུལ་བཞིན་ཏེ་ཕྱིན་ཅི་མ་ལོག་
པར་ཀུན་མཁྱེན་གྱིས་མཁྱེན་གྱིས་གཞན་གྱིས་ཤེས་པ་མིན་པ་དེའི་ཕྱིར་དྲང་སྲོང་སངས་རྒྱས་རང་
ཉིད་ཀྱིས་བཞག་པའི་མདོ་སྡེ་གང་ཡིན་དེ་མི་དཀྲུག་སྟེ། དེ་ལས་ལོག་པར་མི་བཤད་དོ། །ལོག་
པར་བཤད་ན་ཉེས་པ་ཅི་ཡོད་ཅེ་ན། དེ་ལྟ་ན་ཐུབ་པའི་དམ་པའི་ཆོས་ཀྱི་ཚུལ་བཤིག་པར་བྱས་
པའི་ཕྱིར་དེ་ཡང་དམ་པའི་ཆོས་ལ་ནི་གནོད་པར་བྱེད་པར་འགྱུར་རོ། །
གཉིས་པ་ནི། སངས་རྒྱས་ཀྱི་གསུང་ལ་ལོག་པར་བྱེད་པ་རྒྱུ་གང་ལས་བྱུང་ཞེ་ན།
ཉོན་མོངས་པ་མ་རིག་པས་རྨོངས་པའི་བདག་ཉིད་རྣམས་ཀྱིས་འཕགས་པ་རྣམས་ལ་སྐུར་བ་དང་།
དེས་གསུངས་པའི་ཆོས་ལ་བརྙས་པ་གང་ཡིན་པ་དེ་ཀུན་རང་གི་ལྟ་བ་ངན་པ་ལ་མཐའ་གཅིག་ཏུ
ཞེན་པས་བྱས་པ་ཡིན་ནོ། །དེས་ན་རང་གི་གྲུབ་མཐའ་ངན་པ་ལ་ཞེན་པའི་ལྟ་བས་དྲི་མ་ཅན་དུ་
གྱུར་པ་དེ་ལ་བློ་མི་སྦྱར་རོ། །སྦྱར་ན་ཡང་དག་པའི་ལྟ་བ་ལ་བློ་བསྒྱུར་དུ་མི་རུང་བའི་ཉེས་པ་ཡོད
དེ༑ དཔེར་ན། གོས་གཙང་མ་ཚོན་གྱིས་རྣམ་པར་བསྒྱུར་དུ་རུང་གི །སྣུམ་གྱིས་གོས་པ་ནི་དེ་ལྟ་
མིན་པ་བཞིན་ནོ། །གཉིས་པ་ནི། བློ་དམན་པ་སྟེ་ཤེས་རབ་ཆུང་བའི་ཕྱིར་དང༌། དཀར་པོའི་ཆོས་
- 1 4 9-

བརྩེ་ཆེན་འོད་སྣང་ལས། རྒྱལ་སྲས་ཐོགས་མེད་ཀྱི་གསུང་འབུམ། ༼ག
ལ་ཡིད་ཆེས་པའི་མོས་པ་དང་བྲལ་བའི་ཕྱིར་དང༌། དམན་པ་ལ་མཆོག་ཏུ་འཛིན་པ་ལོག་པའི་ང་
རྒྱལ་ལ་བརྟེན་པའི་ཕྱིར་དང༌། དམ་པའི་ཆོས་ཀྱིས་ཕོངས་པའི་སྒྲིབ་པས་བསྒྲིབས་པའི་བདག་
ཉིད་ཅན་ཡིན་པའི་ཕྱིར་དང༌། དྲང་བའི་དོན་ལ་དེ་ཁོ་ན་ཉིད་ཀྱི་དོན་དུ་འཛིན་པའི་ཕྱིར་དང༌། རྙེད་
པ་ལ་བརྐམ་པའི་ཕྱིར་དང༌། ལྟ་བ་ངན་པའི་དབང་དུ་སོང་བའི་ཕྱིར་དང༌། དམ་པའི་ཆོས་སུན་
འབྱིན་པ་སྡིག་པའི་གྲོགས་པོ་བསྟེན་པའི་ཕྱིར་དང༌། ཆོས་འཛིན་པའི་དགེ་བའི་བཤེས་གཉེན
རིང་དུ་བསྲིངས་པའི་ཕྱིར་དང་། ཡང་དག་པའི་ཆོས་ལ་ཡིད་མི་ཆེས་ཤིང་ལོག་པའི་ཆོས་ལ་དགའ
བས་ན་མོས་པ་དམན་པའི་ཕྱིར་ཏེ། རྒྱུ་བཅུ་པོ་དེ་དེ་བཞིན་གཤེགས་པ་དགྲ་བཅོམ་པ་རྣམས་ཀྱི་
ཆོས་སྤོང་བར་བྱེད་དོ། །
གསུམ་པ་ལ་གཉིས་ཏེ། ཆོས་སྤོང་བ་ངན་འགྲོའི་རྒྱུ་དང༌། ཐར་པའི་གེགས་སུ་བསྟན
པའོ། །དང་པོ་ནི། བླང་དོར་ལ་མཁས་པ་རྣམས་ཀྱིས་ཇི་ལྟར་ཟབ་མོའི་ཆོས་ལས་ཉམས་པ་ལ་
འཇིགས་པ་དེ་བཞིན་དུ་མེ་དང་མི་ཟད་པའི་སྤྲུལ་གདུག་པ་དང༌། གསོད་པའི་གཤེད་མ་དང༌།
ཐོག་ལའང་ཤིན་ཏུ་འཇིགས་པར་མི་བྱའོ། །དེ་ཙིའི་ཕྱིར་ཞེ་ན། མེ་དང༌། སྦྲུལ་དང༌། དགྲ་གཤེད་
མ་དང་། རྡོ་རྗེའི་མེ་སྟེ་ཐོག་གིས་ནི་གནོད་པ་ཆེ་ན་སྲོག་དང་བྲལ་བ་ཙམ་བྱེད་པར་ནུས་ཀྱི་དེ་
རྣམས་ལ་བརྟེན་ནས་མནར་མེད་པ་རྣམས་ཀྱི་འགྲོ་བ་ཤིན་ཏུ་འཇིགས་པར་འགྲོ་བར་མི་འགྱུར་
བའི་ཕྱིར་རོ། །གཉིས་པ་ནི། གང་ཟག་གང་ཞིག་དུས་ཡང་དང་ཡང་དུ་སྡིག་པའི་གྲོགས་པོ་ལ་
བརྟེན་པས་སངས་རྒྱས་གསོད་པར་འདོད་པའི་ངན་སེམས་དང་ལྡན་པར་གྱུར་པས་དེ་བཞིན་
གཤེགས་པའི་སྐུ་ལ་ཁྲག་འབྱིན་པ་དང༌། རང་གི་ཕ་དང༌། མ་དང༌། དགྲ་བཅོམ་གསོད་པ་སྟེ་བྱ་
བར་འོས་པ་མིན་པ་གསུམ་པོ་དེ་བྱེད་པ་དང༌། མཆོག་གི་ཚོགས་དགེ་འདུན་རྣམས་དབྱེན་གྱིས་
འབྱེད་པའི་མི་དེ་ཡང་ཆོས་ཉིད་སྟོང་པ་ཉིད་དེ་ངེས་པར་བསམས༌ཤིང༌བསྒོམས་ན་མྱུར་དུ་
མཚམས་མེད་པ་ལྔའི་སྒྲིབ་པ་དེ་ལས་ཐར་བར་འགྱུར་གྱི། གང་ཟག་འགའ་ཞིག་ཡིད་ཐེག་ཆེན་
- 1 5 0 -

ཐེག་པ་ཆེན་པོ་རྒྱུད་བླ་མའི་འགྲེལ་པ་ངེས་དོན་གསལ་བའི་འོད་ཟེར།
གྱི་ཆོས་ལ་སྡང་བ་དེ་ལ་ཐར་པ་ག་ལ་ཡོད་དེ། ཐར་པའི་རྒྱུར་གྱུར་པའི་དགེ་བ་སྒྲུབ་པའི་སྐབས་
མེད་པའི་ཕྱིར་རོ། །
གསུམ་པ་ནི། འབྲས་བུ་དཀོན་མཆོག་གསུམ་དང༌། རང༌བཞིན་གྱིས་རྣམ་པར་བྱང་
བའི་ཁམས་དང་གློ་བུར་གྱི་དྲི་མ་མེད་པར་གྱུར་པའི་བྱང་ཆུབ་དང༌། དེའི་ཡོན་ཏན་དང༌། དེའི་
ཕྲིན་ལས་ཏེ། རྡོ་རྗེ་ལྟ་བུའི་འགྲོ་དོན་གྱི་གནས་རྣམ་པ་བདུན་པོ་ངེས་དོན་གྱི་མདོ་དང་མཐུན་པར་
ཚུལ་བཞིན་ཏེ་ཕྱིན་ཅི་མ་ལོག་པར་བཤད་པ་ལས་མགོན་པོ་བྱམས་པ་བདག་གིས་དགེ་བ་གང་
ཐོབ་པ་དེས་ནི་དམིགས་པའི་ཡུལ་འགྲོ་བ་ཁམས་གསུམ་པོ་འདི་དག་ཐམས་ཅད་ཀྱིས་གནས་
སྐབས་སུ་མཐའ་ཡས་པའི་འོད་མངའ་བའི་དྲང་སྲོང་ཆེན་པོ་མགོན་པོ་སྐུ་ཚེ་དཔག་ཏུ་མེད་པ་
མཐོང་སྟེ། དེ་མཐོང་ཞིང་དེ་ལས་ཆོས་ཐོས་ནས་ཀྱང་ཆོས་ཀྱི་མིག་དྲི་མ་མེད་པ་མཐོང་ཞིང་སྐྱེ་སྟེ།
མཐར་བྱང་ཆུབ་མཆོག་སངས་རྒྱས་དེ་ཐོབ་པར་ཤོག །ཅེས་པའོ། །གཉིས་པ་ནི། རྒྱུ་གང་ལས་རྒྱུ་
མཚན་ནམ་དགོས་ཆེད་གང་གི་ཕྱིར་བཤད་པ་ནི། དེ་ལྟར་ཡིད་ཆེས་ཞེས་པའི་ཚིགས་བཅད་
གཅིག་དང༌། ཚུལ་ཇི་ལྟ་བུར་བཤད་པ་ནི། གློག་སྒྲོན་ཞེས་པ་དང༌། དོན་གང་བརྗོད་པ་ནི་གང་
ཞིག་དོན་ལྡན་ཞེས་པ་དང༌། རྒྱུ་མཐུན་པ་ནི་གང་ཡིན་པ་དེ་ནི་གང་ཞིག་རྒྱལ་ཞེས་ཏེ། ཚིགས་སུ་
བཅད་པ་བཞིས་རིམ་པ་ལྟར་བསྟན་ཏོ། །དེ་ནས་གང་ཕྱིར་རྒྱལ་ཞེས་སོགས་ཚིགས་བཅད་
གཉིས་ཀྱིས་ཆོས་སྤོང་བའི་ལས་སྤོང་བར་བསྟན་ནས་བདག་ཉིད་དག་པའི་ཐབས་དང༌། བློ་
དམན་ཞེས་པའི་ཚིགས་བཅད་གཅིག་གིས་ཉམས་པའི་རྒྱུ་ཆོས་སྤོང་བའི་ལས་ཀྱི་རྒྱུ་བསྟན་ལ། དེ་
ནས་ཇི་ལྟར་ཟབ་མོའི་ཞེས་སོགས་ཚིགས་སུ་བཅད་པ་གཉིས་ཀྱིས་ཉམས་པའི་འབྲས་བུ་བསྟན་
པ་ཡིན་ལ། གནས་སྐབས་སུ་འཁོར་གྱི་དཀྱིལ་འཁོར་དུ་སྐྱེ་བ་དང་ཆོས་ལ་བཟོད་པ་ཐོབ་པ་དང་།
མཐར་བྱང་ཆུབ་མཆོག་ཐོབ་པ་སྟེ། མདོར་ན་ཆོས་གསུང་རབ་ཀྱི་དགོངས་པ་བརྗོད་པའི་གནས་
སྐབས་དང༌། མཐར་ཐུག་གི་འབྲས་བུ་རྣམ་པ་གཉིས་ནི་དཀོན་མཆོག་ཅེས་པའི་ཚིགས་བཅད་ཐ་
-1 5 1-

བརྩེ་ཆེན་འོད་སྣང་ལས། རྒྱལ་སྲས་ཐོགས་མེད་ཀྱི་གསུང་འབུམ། ༼ག
མ་ཡིས་ནི་བསྟན་པ་ཡིན་ནོ། །
གང་གིས་ཚིག་ཙམ་ཐོས་ཤིང་མོས་ན་ཡང༌། །སྦྱིན་དང་ཚུལ་ཁྲིམས་བསྒོམས་པའི་
དགེ་བ་ལས། །མཆོག་ཏུ་གྱུར་པའི་བསོད་ནམས་གཞིར་གྱུར་པ། །མི་ཕམ་གསུང་རབ་ངེས་དོན་
སྙིང་པོ་འདི། །ལེགས་པར་བཤད་ལས་ཐོབ་པའི་དགེ་བ་དེས། །ནམ་མཁའི་མཐའ་ཀླས་གྱུར་
པའི་འགྲོ་ཀུན་གྱིས། །རྣམ་དག་བདེ་གཤེགས་སྙིང་པོ་རིན་ཆེན་གཏེར། །གློ་བུར་དྲི་མའི་སྒྲིབ་
བྱེད་ལས་གྲོལ་ཤོག །འགྲོ་ཀུན་ཕན་བདེ་གང་ལ་རག་ལས་པའི། །བསྟན་པ་རིན་ཆེན་ཕྱོགས་
བཅུར་རྒྱས་པ་དང༌། །བསྟན་པ་གནས་པ་གང་ལ་རག་ལས་པའི། །བཤེས་གཉེན་རྣམས་ཀྱིས་ས་
སྟེངས་བརྒྱན་པར་ཤོག །བདག་ཀྱང་མི་ཕམ་ཐུགས་རྗེས་ལེགས་བསྐུལ་ཏེ། །བདག་མེད་རྟོགས་
པའི་བློ་དང་སྙིང་རྗེའི་མཐུས། །བདག་བདེ་འདོད་པའི་རྣམ་རྟོག་ཟིལ་མནན་ནས། །བདག་གཞན་
མཉམ་རྟོགས་གཞན་དོན་བརྩོན་པར་ཤོག །ཐེག་པ་ཆེན་པོ་རྒྱུད་བླ་མའི་འགྲེལ་པ་ངེས་དོན་
གསལ་བར་བྱེད་པའི་འོད་ཟེར་ཞེས་བྱ་བ་ཆོས་སྨྲ་བའི་བཙུན་པ་ཐོགས་མེད་ཀྱིས་དཔལ་ཨེའི་
ཆོས་གྲྭ་ཆེན་པོར་སྦྱར་བ་རྫོགས་སོ